recursal/SuperWikiNEXT-32B huggingface dataset:
**திருமூர்த்திமலை அமணலிங்கேஸ்வரர் கோயில்** தமிழ்நாட்டில் திருப்பூர் மாவட்டம், திருமூர்த்திமலை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் அமணலிங்கேஸ்வரர் சன்னதியும், விநாயகர், முருகர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. மாசி மாதம் மகா சிவராத்திரி முக்கிய திருவிழாவாக நடைபெறுகிறது. ஆடி , [[தை மாதம்]] அம்மாவாசை,அம்மாவாசை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
***கறுப்புக் கங்காணிகள்*** என்பவர்கள், 19-ஆம் 20-ஆம் நூற்றாண்டுகளில், மலாயாவைப் பிரித்தானியர்கள் ஆட்சி செய்த போது, கூலி வேலைகளுக்கு தென்னிந்தியாவில் இருந்து ஆட்களைச் சாதுர்யமாக அழைத்துக் கொண்டு வந்தவர்கள். இவர்களைத்தான் கறுப்புக் கங்காணிகள் என்று அழைப்பார்கள். ஆங்கிலேய முதலாளிகள் தங்கள் வேலைகளை எளிமையாக்குவதற்காக இந்தக் கங்காணிகளைத் தங்களின் கைப்பாவைகளாகப் பயன்படுத்தினர்.

மலாயாவில் இருந்த ஆங்கிலேயத் துரைமார்கள் பணம் கொடுத்து கங்காணிகளைத் தென்னிந்தியாவிற்கு அனுப்பி ஆட்களைக் கொண்டு வருமாறு பணித்தனர். காசும் பணமும் மலாயாவில் கொட்டிக் கிடக்கிறது; சீக்கிரத்தில் பணக்காரர்களாக ஆகிவிடலாம் எனும் கங்காணிகளின் ஆசை வார்த்தைகளை நம்பிய தென்னிந்திய மக்கள், மலாயாவுக்கு ஆயிரக் கணக்கில் அழைத்து வரப்பட்டனர்.

பின்னணி
-------

தமிழர்கள், தெலுங்கர்கள், மலையாளிகள் என்று அனைத்து தென்னிந்திய மக்களும் சஞ்சிக்கூலிகளாய் மலாயாவுக்கு கொண்டு வரப்பட்டனர். அப்படி கொண்டு வரப்பட்ட மக்களை, இந்தக் கங்காணிகள் ரப்பர், தேயிலை, காபி, கரும்புத் தோட்டங்களில் மிக மோசமாக அடிமைப்படுத்தினர். முதலாளிமார்களின் கைப்பிள்ளைகளாக இருந்து சேவகம் செய்த அவர்களின் வலிமைமிக்க விசுவாசிகளாகவும் இருந்தனர்.

கறுப்புக் கங்காணிகள் தங்களின் சொந்த இன மக்களையே காசு பணத்திற்காக அடிமைப் படுத்தி, உடலாலும் மனத்தாலும் வேதனைப்படுத்தி கொடுமைகள் செய்தனர். தங்களின் சுயநலத்தைப் பெரிதாக நினைத்துப் பயணித்த கங்காணிகளின் ஆசை வார்த்தைகளுக்கு தென்னிந்திய மக்கள் பலிக்கடா ஆனார்கள். ஆசை வார்த்தைகள்தான் கங்காணிகளின் பலமான ஆயுதமாகவும் விளங்கியது.

இவர்கள் ஏற்கனவே ஆங்கிலேயர்களுக்கு உரிமையான தோட்டங்களில் பணிபுரிந்து வந்த தொழிலாளர்கள்தான். முரட்டுத்தனமும், வாக்குச் சாதுரியமும், பொருளாசையும் ஒன்றாகப் பெற்ற இவர்கள். வெள்ளைக்கார ஆங்கிலேயர்களின் நம்பிக்கைக்கு உரியவர்களாகவும் விளங்கியவர்கள். அதனால் அவர்கள் கங்காணிகளாகத் தேர்ந்தெடுக்கப்பட்டனர்.
**நெக்ரோஸ் ஒரியென்டல்** (Negros Oriental) என்பது பிலிப்பீன்சின் விசயாசின், நெக்ரோஸ் பிராந்தியத்தில் அமைந்துள்ள இரு மாகாணங்களில் ஒன்றாகும். இதன் தலைநகரம் துமகுவெட்டே ஆகும். இம்மாகாணம் 1890 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரொயெல் டெகமோ* (Roel Degamo) ஆவார். இதன் மொத்த நிலப்பரப்பளவு 5,385.53 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக நெக்ரோஸ் ஒரியென்டல் மாகாணத்தின் சனத்தொகை 1,354,995 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 17ஆம் மாகாணமாகவும் சனத்தொகையின் அடிப்படையில் 19ஆம் மாகாணமாகவும் காணப்படுகின்றது. இம்மாகாணத்தில் 557 கிராமங்களும், 19 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. இம்மாகாணம் நெக்ரோஸ் தீவின் கிழக்குப் பக்கத்தில் உள்ளது. மற்றையது நெக்ரோஸ் ஒக்சிடென்டல் மாகாணம் ஆகும். இங்கு வசிக்கும் 91.4% ஆன மக்கள் ரோமன் கத்தோலிக்கர்கள் ஆவர்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-05 அன்று பார்க்கப்பட்டது.CS1 maint: unfit url (link)

வெளி இணைப்புகள்
---------------

அதிகாரபூர்வ இணையத்தளம்
**கர்மாலா தாலுகா** (**Karmala Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் கர்மாலா நகரத்தில் உள்ளது. இத்தாலுகா கர்மலா எனும் நகராட்சி மற்றும் 123 கிராமங்களையும் கொண்டுள்ளது. 1593.01 சதுர கிலோ மீட்டர் பரப்பளவு கொண்ட இத்தாலுகாவில் ஒரு சதுர கிலோ மீட்டர் பரப்பில் 160 பேர் வீதம் வாழ்கின்றனர்.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 4702வீடுகளைக் கொண்ட கர்மாலா தாலுகாவின் மொத்த மக்கள் தொகை 254489 ஆகும். மக்கள் தொகையில் ஆண்கள் 1,32,700 மற்றும் 1,21,789 பெண்கள் ஆக உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 31054 - 12.2% ஆகும். சராசரி எழுத்தறிவு 66.3% ஆகும். பட்டியல் மக்கள் மற்றும் பழங்குடிகள் முறையே 13.84% மற்றும் 1.7% ஆகவுள்ளனர். இதன் மக்கள் தொகையில் இந்துக்கள் 93.43%, இசுலாமியர்கள் 5.2%, பௌத்தர்கள் 0.37%, சமணர்கள் 0.76% மற்றும் பிறர் 0.23% ஆக உள்ளனர்.

மேற்கோள்கள்
-----------

1. 1 2 3  "Karmala Taluka facts" (PDF). Collectorate of Solapur. 21 July 2011 அன்று மூலதளத்திலிருந்து பரணிடப்பட்டது (PDF) எடுக்கப்பட்டது.
2. ↑  Tehsils 11 Tehsils of Solapur district
3. ↑  Karmala Taluka
4. ↑  Karmala Taluka Population Census 2011
**நெக்ரோஸ் ஒக்சிடென்டல்** (Negros Occidental) என்பது பிலிப்பீன்சின் விசயாசின், நெக்ரோஸ் பிராந்தியத்தில் அமைந்துள்ள இரு மாகாணங்களில் ஒன்றாகும். இதன் தலைநகரம் பகோலொட் ஆகும். இம்மாகாணம் 1890 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரோஜர் மெர்காடோ* (Alfredo G. Marañon, Jr.) ஆவார். இதன் மொத்த நிலப்பரப்பளவு 7,802.54 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக நெக்ரோஸ் ஒக்சிடென்டல் மாகாணத்தின் சனத்தொகை 2,497,261 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 8ஆம் மாகாணமாகவும் சனத்தொகையின் அடிப்படையில் 8ஆம் மாகாணமாகவும் காணப்படுகின்றது. இம்மாகாணத்தில் 601 கிராமங்களும், 19 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ, ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இம்மாகாணம் நெக்ரோஸ் தீவின் மேற்குப் பக்கத்தில் உள்ளது. மற்றையது நெக்ரோஸ் ஒரியென்டல் மாகாணம் ஆகும். இங்கு வசிக்கும் 85.71% ஆன மக்கள் ரோமன் கத்தோலிக்கர்கள் ஆவர்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-05 அன்று பார்க்கப்பட்டது.CS1 maint: unfit url (link)

வெளி இணைப்புகள்
---------------

அதிகாரபூர்வ இணையத்தளம்
**ஆறாம்திணை** - தமிழின் முதல் முழுமையான இணைய நாளிதழ் – ’உலகத் தமிழர்களை ஒருங்கிணைக்கும் உறவுப் பாலம்’என்ற பதாகையுடன் மகாகவி பாரதி பிறந்த நாளான டிசம்பர் 11, 1998 அன்று தொடங்கப்பட்டது. 

தமிழ் வாழ்க்கை திணைப் புல வழியில் பிரிக்கப்பட்டுள்ளது. ஈராயிரம் ஆண்டுகளுக்கு முன்பே குறிஞ்சி, முல்லை, மருதம், நெய்தல், பாலை என நிலம் ஐந்து வகைமைப் படுத்தப்பட்டு அதற்குரிய தொழில்கள் மற்றும் பண்பாடு குறிப்புணர்த்தப்பட்டது தமிழுக்கு மட்டுமேயுரிய சிறப்பு. இன்று நவீன யுகத்தின் வாழ்க்கையோடு மற்றொரு அங்கமாக இணையம் செயல்படத் தொடங்கியதைக் காட்டும் வகையில் இணையத்தையும் ஒரு திணையாக்கி இந்த இதழுக்கு ஆறாம்திணை எனப் பெயரிடப்பட்டது. இணையத்தை ஒரு ஊடகமாக, செய்தித் தொடர்புச் சாதனமாக, குறிப்பாக இதழியல் வழியில் பயன்படுத்தமுடியும் என முதன்முதலில் நிரூபித்த இணைய இதழ். தமிழின் முதன்மையான முன்னணி இணைய இதழ்களில் ஒன்று. 

தமிழக மக்கள் மத்தியில் இணையம் பிரபலம் ஆகாத ஒரு காலகட்டத்தில் தொடங்கப்பட்ட ஆறாம்திணை குறுகிய காலத்தில் கல்வியாளர்கள், இலக்கியவாதிகள், அறிவுஜீவிகள் மட்டுமல்லாமல் அரசுத் தரப்பிலும் பாராட்டுதலைப் பெற்றது. அதைவிட, உலகம் முழுவதும் அறிவு நாற்றுகளாகப் பிடுங்கி நடப்பட்ட தமிழர்களை ஒருங்கிணைக்கும் உறவுப் பாலமாகச் செய்யப்பட்டது. இதனால் புலம் பெயர்ந்த சூழலில் வாழும் உலகத் தமிழர்களின் முதல் விருப்பமாக இருந்தது. இதன் ஆசிரியராகச் செயல்பட்டவர் எழுத்தாளரும் ஊடகவியலாளருமான மூ. அப்பணசாமி.

மேற்கோள்கள்
-----------

1. ↑  தென்றல் மாத இதழ் - ஓர் அறிமுகம், அசோக் சுப்பிரமணியம், திசம்பர் 2000
2. ↑  எழுத்தாளர் அப்பணசாமி
3. ↑  இணையத் தமிழுக்கு 25 வயது!, நா. முத்துநிலவன்

வெளி இணைப்புகள்
---------------

* 2000 மார்ச்சில் காப்பிடப்பட்ட ஒரு ஆறாம் திணை இதழ்
**நெகிழி ஒட்டுத்தகடு** (Plastic Laminate) என்பது அட்டைத்தாள், நெகிழிப் பிசின், ஒட்டுபொருள் என்பவற்றைப் பயன்படுத்திச் செய்யப்படும் ஒரு கூட்டுக் கட்டிடப் பொருள் ஆகும். நெகிழிப் பிசினின் தோய்த்த அட்டைத்தாள்களைப் பல படைகளாக ஒன்றின்மேல் ஒன்றாக வைத்து உயர் வெப்பநிலையின் கீழ் அழுத்தி ஒரே தகடாக்கப்படும். இதன் மேல் அழகூட்டல் தாள் அல்லது மெலமைன் மென்தகட்டை ஒட்டுப்பொருள் கொண்டு ஒட்டி உருவாக்கப்பட்ட மேற்படையும் இறுதியில் மேற்பரப்பாக ஒளிபுகவிடும் யுரத்தேன் காப்புப் படலமும் இருக்கும்.

நெகிழி ஒட்டுத்தகடுகள் பல நூறு ஒற்றை நிறங்களைக் கொண்டனவாகவும், பல்வேறு வடிவங்கள் தீட்டப்பட்ட மேற்பரப்பை உடையனவாகவும் கிடைக்கின்றன. இவற்றோடு பல்வேறு வகையான இயற்கைப் பொருட்களின் மேற்பரப்பைப் போலவும் இவற்றைச் செயற்கையாக உருவாக்க முடியும். குறிப்பாக, பல்வேறு மரப்பலகை வகைகள், இயற்கைக் கற்பலகைகள், ஓடுகள், உலோகங்கள் போன்றவற்றின் மேற்பரப்புக்களைப் போன்ற தோற்றங்களை நெகிழி ஒட்டுத்தகடுகளின் மேற்பரப்பில் கொண்டுவர முடியும். உயர் தரத்திலான ஒட்டுத்தகடுகள் மேற்படி பொருட்களின் மேற்பரப்புத் தோற்றத்தை துல்லியமாகக் கொடுக்கும் அதே வேளை அவற்றோடு ஒப்பிடும்போது பல மடங்கு குறைவான செலவிலும் இவற்றைப் பெற்றுக்கொள்ள முடிகிறது. 

நெகிழி ஒட்டுத்தகடுகள், தளபாடத் துறையிலும், கட்டடத் துறையிலும் பெருமளவுக்குப் பயன் படுகின்றன.

வகைகள்
------

நெகிழி ஒட்டுத்தகடுகள் அவை உற்பத்தியாகும் முறைகளின் அடிப்படையில் இரண்டு வகைகளாக உள்ளன. அவை, உயர் அழுத்த நெகிழி ஒட்டுத்தகடுகள், தாழ் அழுத்த நெகிழி ஒட்டுத்தகடுகள் என்பன.

குறிப்புகள்
-----------

உசாத்துணைகள்
------------

* McGowan, Maryrose. *Specifying Interiors*, John Wiley & Sons Inc. New Jersey, 2006.

இவற்றையும் பார்க்கவும்
----------------------

வெளியிணைப்புக்கள்
-----------------

* How Products are Made - Decorative Plastic Laminate (ஆங்கில மொழியில்)
**வி. வி. ராஜன் செல்லப்பா**  ஓர் இந்திய அரசியல்வாதியும், மதுரை மாநகராட்சியின் மேயரும் ஆவார். அனைத்திந்திய அண்ணா திராவிட முன்னேற்றக் கழகம் கட்சியின் உறுப்பினரான இவர், 1992 இலிருந்து 1998 வரை தமிழ்நாட்டிலிருந்து மாநிலங்களவை உறுப்பினராகவும் பதவி வகித்துள்ளார்.

அக்டோபர் 2011 இல் நடைபெற்ற உள்ளாட்சித் தேர்தலில் அஇஅதிமுக சார்பில் போட்டியிட்டு தன்னை எதிர்த்துப் போட்டியிட்ட திமுகவின் பாக்கியநாதனைத் தோற்கடித்து மதுரை மேயரானார்.

2016ஆம் ஆண்டில் தமிழ்நாடு சட்டமன்றத் தேர்தலில் மதுரை வடக்கு சட்டமன்றத் தொகுதிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர். 2021 ஆம் ஆண்டில் நடைபெற்ற சட்டமன்றத் தேர்தலில் திருப்பரங்குன்றம் தொகுதியில் இருந்து அதிமுக சார்பில் சட்டமன்ற உறுப்பினரானார்.

உசாத்துணைகள்
------------

1. ↑  "Corporation Result:Detailed". Tamil Nadu State Election Commission. 31 அக்டோபர் 2011 அன்று மூலம் பரணிடப்பட்டது. 28 October 2011 அன்று பார்க்கப்பட்டது.
2. ↑  "List of Rajya Sabha Member from Tamil Nadu".
3. ↑
4. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
**திருவக்கரை** (Thiruvakkarai) இந்தியா, தமிழ்நாடு மாநிலத்தில், விழுப்புரம் மாவட்டத்தில், வானூர் வட்டத்திற்கு உட்பட்ட ஓர் கிராமமாகும். இதன் அருகில் சுற்றுலா தளமான ஆரோவில், திருவக்கரை தேசிய கல் மரப்பூங்கா மற்றும் புகழ்பெற்ற சந்திரமவுலீஸ்வரர் கோயில் போன்றவை உள்ளது.

போக்குவரத்து
------------

இக்கிராமமானது விழுப்புரத்திற்கும், புதுச்சேரிக்கும் இடையே திருக்கனூர் அருகில் புதுக்குப்பம் என்னும் ஊரிலிருந்து 4 கி.மீ தொலைவில் வடக்கு திலையில் அமைந்துள்ளது. இங்கிருந்து புதுச்சேரி 29 கி.மீ தொலைவிலும், விழுப்புரம் 26 கி.மீ தொலைவிலும், புதுச்சேரி மாநிலத்தின் எல்லையான திருக்கனூர் 5 கி.மீ தொலைவிலும் அமைந்துள்ளது.

மக்கட் தொகை
-----------

2011 ஆம் ஆண்டு மக்கட் தொகை கணக்கெடுப்பின் படி 3220 பேர் வசிக்கின்றனர். இதில் ஆண்கள் 1627, மற்றும் பெண்கள் 1593 ஆகும்.

மேலும் பார்க்க
--------------

1. ஆரோவில்
2. திருவக்கரை தேசிய கல் மரப்பூங்கா
3. சந்திரமவுலீஸ்வரர் கோயில்

மேற்கோள்கள்
-----------

1. ↑  "சந்திரசேகரர் கோவில், திருவக்கரை". 2018-06-15 அன்று மூலம் பரணிடப்பட்டது. 2018-06-28 அன்று பார்க்கப்பட்டது.
2. ↑  "About Tiruvaikkarai".
**வடக்கஞ்சேரி வீரராகவ ரவி** அல்லது சுருக்கமாக **வி. வி. ரவி** (*Vadakkanchery Veeraraghava Ravi*, பிறப்பு: 1957) தமிழ்நாட்டைச் சேர்ந்த வயலின் இசைக் கலைஞர். சென்னை வானொலி நிலையத்தில் முதல் தர வயலின் கலைஞராகப் பணியாற்றுகிறார்.

வாழ்க்கைக் குறிப்பு
-------------------

1957-ஆம் ஆண்டு சென்னையில் பிறந்த ரவி ஒரு இசைப் பரம்பரையைச் சேர்ந்தவர். இவரது தகப்பனார் வடக்கஞ்சேரி வீரராகவ ஐயர் பாட்டு, வயலின் இரண்டிலும் தேர்ச்சி பெற்றவர். இவரது பாட்டனார் சுவாதித் திருநாள் அரசவைக் கலைஞராக இருந்து இசைத் தொண்டாற்றியவர்.

தகப்பனாரிடம் முதலில் வாய்ப்பாட்டும் வயலினும் கற்றுக்கொண்ட வி.வி. ரவி பிறகு திருவாளர்கள் செம்பை வைத்யநாத பாகவதர், செம்மங்குடி, தனது சகோதரர் வி.வி. சுப்ரமணியம், பி.எஸ். நாராயணசுவாமி ஆகியோரிடமும் சிறப்பு பயிற்சி எடுத்துக்கொண்டார்.

தனது 9-ஆம் வயதிலிருந்து பக்கவாத்தியமாகவும், தனி வயலின் கச்சேரிகளாகவும் செய்து வரும் இவர், மறைந்த பிரபல சங்கீத மேதைகளாகிய திருவாளர்கள் செம்பை வைத்யநாத பாகவதர், செம்மங்குடி, எம். எஸ். சுப்புலஷ்மி, டி. கே. பட்டம்மாள், கே.வி. நாராயணசுவாமி, எம்.டி. ராமநாதன், டி. கே. ஜெயராமன், வொலேட்டி வெங்கடேசுவருலு, கல்யாணராமன், எம். எல். வசந்தகுமாரி ஆகிய பல பிரபலங்களுக்கு பக்கவாத்தியம் வாசித்துள்ளார்.

பிரபல சங்கீத வித்வான்கள் பாலமுரளி கிருஷ்ணா, நெடுநேரி கிருஷ்ண மூர்த்தி, பி.எஸ். நாராயணசுவாமி, டி. என். சேஷகோபாலன், டி. வீ. சங்கரநாராயணன், டி.கே. கோவிந்த ராவ், சுதா ரகுநாதன், அருணா சாய்ராம், திருச்சூர் ராமசந்திரன் ஆகிய முன்னணி கலைஞர்களுக்கும், மற்றும் இன்று பிரபலமாக இருக்கும் பல இளம் கலைஞர்களுக்கும் பக்கவாத்தியம் வாசித்து அவர்களை ஊக்குவித்து வருகிறார்.

விருதுகளும் பட்டங்களும்
-----------------------

* அகில இந்திய வானொலி நிலையம் ஆண்டுதோறும் நடத்தி வரும் இசைப் போட்டிகளில் 1973-ஆம் ஆண்டுக்கான சிறந்த வயலின் கலைஞராக தேர்ந்தெடுக்கப்பட்டார்.
* சென்னை சங்கீத வித்வத் சபை 1976-ல் இவரை சிறந்த இளம் வயலின் கலைஞராகவும், 1990-ல் சிறந்த வயலின் கலைஞராகவும் தேர்ந்தெடுத்துள்ளது.
* சென்னை இந்தியன் ஃபைன் ஆர்ட்ஸ் சொசைட்டியின் சார்பில் 1990-ஆம் ஆண்டின் சிறந்த வயலின் கலைஞர் என்ற வெகுமதியை பெற்றார்.
* 1996-ஆம் ஆண்டு அஹமதாபாத் சங்கீத சபை இவருக்கு *நாதமணி* பட்டம் வழங்கி கவுரவித்துள்ளது. காஞ்சி காமகோடி பீடம் ஆஸ்தான வித்வானாக 2001-ஆம் ஆண்டு தேர்ந்தெடுக்கப்பட்டார்.
* 2014 -ஆம் ஆண்டு சென்னை நாத சுதா அமைப்பு இவருக்கு நாத வல்லபா பட்டம் வழங்கியது

தொழி்ல்
-------

1982-ஆம் ஆண்டிலிருந்து சென்னை வானொலி நிலையத்தில் பணியாற்றி வரும் இவர் ஓர் ஏ-டாப் கிரேடு வயலின் கலைஞர் ஆவார். இசைஞானி இளையராஜா, வித்யா சாகர் போன்ற புகழ்பெற்ற இசை அமைப்பாளர்கள் இசை அமைத்துள்ள திரைப்படங்களிலும் இவர் வாசித்துள்ளார்.

மேற்கோள்கள்
-----------

1. ↑  ‘Every stage is a classroom’, த இந்து. 30 சூலை 2010
2. ↑  நாத வல்லபா பட்டம்

வெளியிணைப்புகள்
---------------

* ரவிசங்கர் முதல் ரவி வரை - தினமணி
| இணைய சமத்துவம் |
| --- |
|  |
| 
தலைப்புகள், விவகாரங்கள் |
| * அலைகற்றைத் திணறடித்தல்
* தரவு பாகுபாடு
* தரவு பொட்டல ஆழ் சோதனை
* முடிவுடன்-முடிவிணை நெறிமுறை
* இணைய நெறிமுறை
* இணையக் கோடல்
* இணைய சமத்துவச் சட்டம்
* தேடல் நடுநிலைத்தன்மை
* அடுக்கு இணையம்
 |
| 
நாடு அல்லது பிராந்திய வாரியாக |
| * இந்தியா
* அமெரிக்கா (எஃப்.சி.சி)
 |
| * பா
* உ
* தொ
 |

ஏப்ரல் 2015 வரையில் **இந்தியாவில் இணைய சமத்துவத்தை** நிர்வகிக்கும் சட்டம் எதுவும் இயற்றப்படவில்லை. இணைய சமத்துவம் என்பது இணையத்தில் பயனர்கள், அவர்கள் நாடும் பொருள், வலைதளம், பயன்படுத்தும் கருவிகள், இயக்கி, வலைபீடம் முதலியவற்றின் அடிப்படையில் வேற்றுமை பாராட்டாமல், வெவ்வேறு விதமான கட்டணங்கள் வசூலிக்காமல் அனைவரையும் சமமாக பாவிக்க வேண்டும் என்ற கொள்கை. ஏற்கனவே இந்திய இணையச் சேவை வழங்கிகளால் இணைய சமத்துவக் கொள்கை மீறல்கள் நிகழ்த்தப்பட்டுள்ளன.

*ஓவர் தி டாப் (ஓ.டி.டி) சேவைகளுக்கான ஒழுங்குமுறை கட்டமைப்பு* தொடர்பான கலந்தாய்வு அறிக்கையை இந்தியத் தொலைத்தொடர்பு ஒழுங்குமுறை ஆணையம் பொதுமக்களின் கருத்துக்காக 2015 மார்ச்சில் வெளியிட்டுள்ளது. இவ்வறிக்கை ஒருதலைப் பட்சமாக விளங்குவதாகவும், குழப்பங்கள் நிரம்பியதாகவும் இருப்பதாகக் கடுமையாக விமரிசிக்கப்பட்டுள்ளது. இந்திய இணைய பயனர்களிடமிருந்தும், பல அரசியல் தலைவர்களிடமிருந்தும் இவ்வறிக்கைக்கு எதிராக கண்டனங்கள் எழுந்துள்ளன.

மேற்கோள்கள்
-----------

1. ↑  ச.ஸ்ரீராம். "செல்போன் நிறுவனங்கள் vs ஆப்ஸ்!! கட்டணத்தை அதிகரிக்குமா *நெட் நியூட்ராலிட்டி* பிரச்னை". நாணயம் விகடன். 28 ஏப்ரல் 2015 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "ஓவர் தி டாப் (ஓ.டி.டி) சேவைகளுக்கான ஒழுங்குமுறை கட்டமைப்பு கலந்தாலோசனை அறிக்கை" (PDF). ட்ராய். 27 மார்ச் 2015. 28 ஏப்ரல் 2015 அன்று பார்க்கப்பட்டது.
**கிளின்டன் ரிச்சார்ட் டாக்கின்சு** (*Clinton Richard Dawkins", பிறப்பு: மார்ச் 26, 1941) பரவலாக அறியப்பட்ட ஒரு படிவளர்ச்சி உயிரியலாளர். இவரது* செல்ஃபிஷ் ஜீன் *(*The Selfish Gene*) (1976) நூல் படிவளர்ச்சி கொள்கை பற்றிய ஒரு பரந்த அறிதலுக்கு மிக்க உதவியது. இவர் உயிரியல் துறையிலும் முக்கிய பங்களிப்பு செய்துள்ளார்.*

குமுக (சமூக) மானிடவியல் துறைக்கும் படிவளர்ச்சி மானிடவியல் துறைக்குமான உரையாடல்களில் இவரது கருத்துக்கள் படிவளர்ச்சி மானிடவியல் சார்ந்தே முன்வைக்கப்படுகின்றன. 2006 ஆம் ஆண்டில் டாக்கின்சு எழுதிய *தி காடு டில்யூசன்* (The God Delusion) என்ற நூல் பெரும் விவாதத்தை உருவாக்கியது. அதில் எப்படி உயிரியலில் மரபணு (Gene) என்பது அடிப்படைக் கூறாக உள்ளதோ அதுபோல பண்பாட்டுக்கு அவர் 'மீம்' (Meme) என்ற புதிய கருதுகோளை அறிமுகப்படுத்துகிறார். இதனைத் தலைமுறை தலைமுறையாக செலுத்தும் பண்பாட்டின் மரபணுக்கூறு (Unit of Cultural Transmission) என்று கூறுகின்றார். மரபணுக்களுக்கு ஈடாக- இன்னும் அதற்கு மேலாக- உருவகப்படுத்தப்பட்ட இக்கருதுகோள் தொடர்பான கருத்துரையாடல்கள் "அறிவுயிரிகள்" நடுவில் பல காலங்கள் தொடர்ந்தது.

ஏற்கனவே உளவியல் வல்லுநர்களான யூங் (Young) போன்றோரால் கூறப்பட்ட மரபணுவியல் உளப்பகுப்பாய்வு என்னும் கருதுகோள் இதுசாரப்பட்டதே. இனம் சார் கருத்தியல்களும் மதம்சார் கருத்தியல்களும் இதனூடு கடத்தப்படுகின்றன என்பது இவரது வாதம். சமூக மானிடவியலாளர்களை மேவும் நோக்கில் அறிமுகப்படுத்தப்பட்ட கருதுகோளே *மீம்* என்ற கருத்து டாக்கின்சு பற்றிய விமர்சனங்களில் கூறப்படுகின்றது. டாக்கின்சு ஒரு இறைமறுப்பாளர்.

இறைமறுப்புக்கு ஆதரவாகவும் தீவிரமாக செயற்படுபவர்.

பிறப்பு
-------

ரிச்சார்ட் டாக்கின்சு, கென்யாவில் உள்ள  நைரோபியில் பிறந்தார். கென்யாவில் பிறந்திருந்தாலும், அவர் ஒரு பிரிட்டனின் குடிமகன் ஆவார். அவர் தந்தை இங்கிலாந்தின் குடியேற்ற ஆட்சியின் வேளாண் குடிமை அதிகாரியாகக் கென்யாவில் பணியாற்றினார்.

கல்வி
-----

1962 இல், ஆக்ஸ்போர்டு பல்கலைக்கழகத்தில் விலங்கியல் துறையில் பட்டம் பெற்றார். நோபல் பரிசு வென்ற பண்பாள்மையிலாளர், நிக்கலாசு டின்பேர்கனின் மாணவராக பயின்றார்.

பணி
---

### இறைமறுப்புக்கு ஆதரவு

டாக்கின்சு தன்னை இறைமறுப்பாளர் என்று அறிவித்துக்கொண்டவர். சிறுவயதில் கிறித்தவத்தில் இருந்தாலும், டார்வினை அறிந்த பின், மத நம்பிக்கைகளை இழந்தார். பரிணாமத்தை புரிந்து கொண்டதே, இறைமறுப்புக்கு வித்திட்டது என்று தெரிவித்துள்ளார்.

மத நம்பிக்கைகள் ---- தரவுகள் ஏதுவும் இல்லாத மூடநம்பிக்கைகள்----உலகின் மிக மோசமான தீவினைகள் என்று குறிப்பிட்டுள்ளார்.
இலீலாவதி சிங், இந்தியக் கல்லூரி பேராசிரியர், 1909 வெளியீடு.
**இலீலாவதி சிங்** *(Lilavati Singh)* அல்லது **இலிலிவதி சிங்** *(Lilivati Singh)* (திசம்பர் 14, 1868 – மே 9, 1909) ஓர் இந்தியக் கல்வியியலாளரும் இலக்கிய, மெய்யியல் பேராசிரியரும் ஆவார். இவர் இலக்னோவில் உள்ள இசபெல்லா தோபர்ன் கல்லூரியில் பேராசிரியராக இருந்தார்.

இளமையும் கல்வியும்
------------------

இவர் கோரக்பூரில் கிறித்தவப் பெற்றோருக்கு "எதெல் இராபயேல்" எனும் ஞானஸ்நானப் பெயருடன் பிறந்தார். இவர் சிறுமியாக இருந்தபோதே மேரி அல்காட்டின் சிறிய பெண்மணி நூலைப் படித்ததை நினைவுகூர்கிறார். இவரும் அப்புதினப் பாத்திரம் போலவருய்தவியில்லாமல் இருந்தமையையும் உணர்ந்துள்ளார்.

இவர் தன் சிறுமியாக இருந்தபோதே தன் இந்தியப் பெயரைப் பயன்படுத்த தொடங்கியுள்ளார். இவர் இளம்பெண்ணாக செல்வி தோபர்ன் பள்ளியில் தங்கிப் படித்துள்ளார். இவர் 1895 இல் அலகாபாத் பல்கலைக்கழகத்தில் ஆங்கில இலக்கியத்தில் இளவல் பட்டம் பெற்றுள்ளார்.இந்நிறுனவனத்தில் இவர்தான் முதலில் பட்டம்பெற்ற பெண்மணி ஆவார்.

வாழ்க்கைப்பணி
-------------

சொந்த வாழ்க்கை
--------------

மேற்கோள்கள்
-----------

1. 1 2  Florence L. Nichols, *Lilavati Singh: A Sketch* (Woman's Foreign Missionary Society 1909).
2. ↑  George S. M'Dowell, "Items, Ideas, Ideals in the Home Field" *Journal and Messenger* (June 20, 1918): 18.
3. ↑  "To Honor Miss Lilavati Singh" *Boston Evening Transcript* (September 16, 1908): 5.
**தி. சுப்புலாபுரம்** ஆண்டிபட்டி வட்டத்தில் உள்ள ஆண்டிபட்டி ஊராட்சி ஒன்றியப் பகுதியிலுள்ள கிராமப் பஞ்சாயத்துகளுள் ஒன்று.. இது ஆண்டிப்பட்டியில் இருந்து ஆறு கிலோ மீட்டர் தொலைவிலும் தேனியில் இருந்து இருபது கிலோமீட்டர் தொலைவிலும் அமைந்துள்ளது. இந்த ஊரின் பெயரில் உள்ள தி எனும் முன்னொட்டு இந்த ஊர் திம்மரசநாயக்கனூரைக் குறிக்கிறது. ஒரே பெயரில் பல ஊர்கள் இருப்பதால் ஏற்படும் குழப்பத்தைத் தவிர்க்க இந்த முன்னொட்டு முறை பயன்படுத்தப்பட்டது. இதே பெயர் தாங்கி கண்டமனூர் சாலையில் சுப்புலாபுரம் உள்ளது அதன் பெயர் எம்(மரிக்குண்டு).சுப்புலாபுரம்.உழவும் நெசவும் இவ்வூரின் முக்கியத் தொழில்கள். பல கைத்தறி மற்றும் விசைத்தறித் தொழிலகங்கள் இங்கே செயல்படுகின்றன. அதில் TRT TeX குறிப்பிடும்படியான வர்த்தகம் புரிகிறது... இந்த ஊரில் நெய்யப்படும் துணிகளுக்கு தனி மவுசு தமிழகமெங்கும் உண்டு...

இந்த ஊரிலுள்ள நாழிமலைக்கருகில் அரசு உயர்நிலைப்பள்ளி ஒன்று செயல்படுகிறது. சிறப்பான ஆரம்ப சுகாதார நிலையம் உள்ளது, அஞ்சலகம், வங்கி (சவுத் இந்தியன் வங்கி) ஆகிய அடிப்படை வசதிகளும் அமைந்துள்ளன.

  

தமிழகத்தில் சாலியர் சமுதாய மக்கள் அதிக எண்ணிக்கையில் வாழும் ஊர்களுள் ஒன்று. இந்த ஊரில் ஒரு குறிப்பிட்ட சமுதாயத்தினர் வாழும் "பெரிய வீடு" என்று அழைக்கப்படும் குடியிருப்பு ஒன்று அமைந்துள்ளது. நூறாண்டுகளுக்கும் பழைமையான இந்த வீட்டில் நூற்றுக்கணக்கானோர் வசிக்கின்றனர்.

```
இதற்கடுத்தபடியாக கவரா நாயுடு சமூக மக்களும் அதிக அளவில் வசிக்கின்றனர்...
```

**கண்ணன் இலவச கல்வி மையம்** 

இந்த கல்வி சேவை மையம் சமூக நல கண்ணோட்டமுள்ள நபர்களால் நடத்தப்பட்டு வருகிறது. கடந்த ஆண்டு (2013-2014) கல்வி ஆண்டில் 11 மாணவ மாணவிகள் 450 மதிப்பெண்களுக்கு மேல் பெற்றுள்ளனர்.

  

இந்த கல்வி நிலையம் இலவசமாக நடத்தப்பட்டு வருகின்ற போதிலும் நல்ல மதிப்பெண் பெற்றிருப்பது சிறப்பு

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2012-08-21 அன்று மூலம் பரணிடப்பட்டது. 2013-01-09 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2015-02-12 அன்று மூலம் பரணிடப்பட்டது. 2013-01-09 அன்று பார்க்கப்பட்டது.
6. ↑  "தேனி மாவட்டத்தில் உள்ள வங்கிகள்" (PDF). 2016-03-04 அன்று மூலம் (PDF) பரணிடப்பட்டது. 2013-01-09 அன்று பார்க்கப்பட்டது.
**ஆலன் நினைவு மருத்துவ நூலகம்** (*Allen Memorial Medical Library*) அமெரிக்காவின் ஒகையோ மாநிலம் கிளீவ்லாந்து நகரத்தில் அமைந்துள்ளது. கேசு வெசுடர்ன் ரிசர்வ் பல்கலைக்கழக வளாகத்தில் யூக்லிட் அவென்யூவுடன் அமைந்துள்ள இம் மருத்துவ நூலகம் 1926ஆம் ஆண்டு கட்டி முடிக்கப்பட்டது. தியூட்லி பி. ஆலனின் நினைவாக அவரைச் சிறப்பிக்கும் வகையில் இந்த கட்டடத்திற்கு அவர் பெயரிடப்பட்டது. பாரம்பரிய மறுமலர்ச்சி பாணியில் வாக்கர் மற்றும் வீக்சின் என்ற கிளீவ்லேண்ட் நிறுவனம் இளஞ்சிவப்பு பளிங்கு தளத்தில் சுண்ணாம்புக் கல்லைக் கொண்டு கட்டடத்தை வடிவமைத்தது. கிளீவ்லேண்ட் நகரத்தின் அடையாளமாகப் புகழ்பெற்றுள்ள இந்நூலகம் தேசிய வரலாற்றுச் சிறப்பு மிக்க கட்டடங்களின் பட்டியலில் இடம்பெற்றுள்ளது. ஒரு நூலகமாகச் செயல்படுவதோடு, கட்டடத்தில் உள்ள 450 இருக்கைகள் கொண்ட அரங்கம், கேசு வெசுடர்ன் ரிசர்வ் பல்கலைக்கழக மாணவர்களுக்கான வகுப்பறையாகவும் செயல்படுகிறது.

கிளீவ்லேண்ட் சுகாதார அறிவியல் நூலகத்தின் ஒரு பகுதியைக் கூடுதலாக கொண்டிருப்பதுடன், மருத்துவ வரலாற்று டிட்ரிக் அருங்காட்சியகத்தின் தாயகமாகவும் இந்நூலகம் உள்ளது. கேசு வெசுடர்ன் ரிசர்வ் பல்கலைக்கழகத்துடன் இணைந்து கிளீவ்லேண்ட் மருத்துவ நூலகக் கூட்டமைப்பு மூலம் கட்டிடம் நிர்வகிக்கப்படுகிறது.

மேற்கோள்கள்
-----------

1. 1 2 3  "National Register Information System". *National Register of Historic Places*. National Park Service. 2007-06-30.
2. ↑  "Cleveland Medical Library Assn". 11 May 2018.
3. ↑  Allen Memorial Medical Library பரணிடப்பட்டது 2007-09-27 at the வந்தவழி இயந்திரம், Cleveland Landmarks Commission. Accessed 2007-07-24.
4. ↑  "Allen Memorial Medical Library | Cleveland Health Sciences Library | Case Western Reserve University". *case.edu*. 2019-09-03 அன்று பார்க்கப்பட்டது.
5. ↑  Cleveland Health Sciences Library, *Encyclopedia of Cleveland History*. 1997-06-14. Accessed 2007-07-24.

புற இணைப்புகள்
--------------

* பொதுவகத்தில் ஆலன் நினைவு மருத்துவ நூலகம் தொடர்பாக ஊடகக் கோப்புகள் உள்ளன.
* Allen Memorial Medical Library

இரண்டாவது நிலையின் இடை மாடி தோற்றம்
தி. இலக்குமணப்பிள்ளை
**தி. இலக்குமணப்பிள்ளை** (1864 - 1950) 19 ஆம் நூற்றாண்டில் நாடகத்தமிழ், இசைத்தமிழ் வளர்ச்சிக்குத் தொண்டாற்றியவர்களுள் குறிப்பிடத்தக்கவர்.

பிறப்பும் இளமையும்
------------------

இலக்குமணப்பிள்ளை திருவாங்கூர் மன்னர் அரண்மனையில் கணக்கராகப் பணியாற்றிய திரவியம்-வள்ளியம்மாளுக்கு மகனாக 1864 ஆம் ஆண்டு பிறந்தார். தொடக்கக் கல்வியைத் திண்ணைப் பள்ளியில் பயின்றார். இளம்பருவத்தில் தேவாரப் பாடல்களை மனப்பாடம் செய்து இசையுடன் பாடுவதில் ஆர்வம் கொண்டார். ஐயா பாகவதர் என்பாரிடம் வீணை கற்றார். இவரின் இசைப் புலமை அறிந்த பலரும் இவரிடம் இசை பயின்றனர். தந்தையைப் போலவே இவரும் திருவனந்தபுரம் அரசாங்கத்தில் பணியாற்றியுள்ளார்.

இயற்றிய நூல்கள்
---------------

இவர் ஆங்கிலமொழி புலமைமிக்கவர். தாம் திண்ணைப் பள்ளியில் படித்த வரலாற்றை ஆங்கிலக் கவிதையாக எழுதியுள்ளார்.

### நாடக நூல்கள்

* அருமையாள்
* இரவிவர்மா நாடகம்.

### செய்யுள் நூல்

* *நினைவாட்சி* எனும் செய்யுள் நூலை 1904 ஆம் ஆண்டு வெளியிட்டார்.

### மொழிபெயர்ப்பு பணிகள்

இவர் கிரேக்கமொழி நாடகத்தை, *வீலநாடகம்* எனும் பெயரில் ஆங்கிலத்திலும், சேக்சுபியரின் சிம்பலின் நாடகத்தை, *சத்தியவதி* எனும் பெயரில் தமிழிலும் மொழிபெயர்த்துள்ளார்.

இசைப் பணிகள்
------------

*சென்னை மாகாணத் தமிழ்ச் சங்கம்* என்ற அமைப்பு நடத்திய மாநாட்டைத் தொடங்கி வைத்த இவர், அம்மாநாட்டில் தமிழின் இசைவளம் பற்றி சொற்பொழிவாற்றியுள்ளார். மாநாட்டு நிறைவில் இவருக்கு, *இசைத் தமிழ்ச் செல்வர்* என்ற பட்டமும் வழங்கப்பெற்றது.

##### மறைவு

தமது 86 ஆவது வயதில் 1950 ஆம் ஆண்டு இவர் காலமானார்.

உசாத்துணைகள்
------------

* சி. இலக்குவனார், "கழகப் பைந்தமிழ் இலக்கிய வரலாறு", கழக வெளியீடு.
* பெரியபெருமாள், "தமிழ் வளர்த்த நல்லறிஞர்கள்"- மதி நிலையம்.




1. ↑
2. ↑
**தி. கிட்டு** (இயற்பெயர் : தி. கிருஷ்ணகுமார்) ஒரு தமிழ் திரைப்பட இயக்குனர் ஆவார். இவர் இயக்கிய முதல் படமான மேதகு மாபெரும் வெற்றியடைந்தது.

இளமை மற்றும் வாழ்க்கை
---------------------

கிட்டுவின் சொந்த ஊர் மதுரை மாவட்டம் மஞ்சம்பட்டி என்னும் கிராமம். கிட்டுவின் தாத்தா அடைக்கலம் ஒரு கூத்துக்கலைஞர். கிட்டுவின் தந்தை திருப்பதி ஒரு கால்நடை மருத்துவர். தந்தையின் பணிச்சூழலால் கிட்டுவின் குடும்பம் தஞ்சாவூருக்கு குடிபெயர்ந்தது. கிட்டு, பி.டெக், எம்.டெக் பயோ டெக்னாலஜி படித்துவிட்டு தனியார் கல்லூரியில் ஐந்து வருடம் அமைப்பியல் துறையில் துணைப்பேராசிரியராக பணிபுரிந்தார். தமிழ்த்தேசியவாதியாகிய கிட்டு, தமிழ்த்தேசிய அமைப்புகளில் பயணித்து பின் விலகி தனது தமிழ்த்தேசிய கருத்துகளை நைய்யப்புடை என்னும் தனது வலையொளி மூலமாக பதிவிட்டு வந்தார். தனது துணைப்பேராசியிரர் பணியை ராஜினாமா செய்துவிட்டு திரைப்பட தளத்தில் தற்போது பயணிக்கிறார். இவர் திரைப்பட இயக்குனராக மட்டுமின்றி, பாடலாசிரியராகவும், பின்னணி பாடகராகவும் பணியாற்றுகிறார்.

இயக்கிய திரைப்படங்கள்
---------------------

* 2020 - *The Rise of Karikalan* (குறும்படம்)
* 2021 - *மேதகு* - தமிழீழ விடுதலைப் புலிகள் தலைவர் வே.பிரபாகரன் அவர்களின் வாழ்க்கை படம்.

மேற்கோள்கள்
-----------

1. 1 2  ""நீங்கள் காட்டியது அனைத்தும் உண்மை என கண்ணீர்விட்டு பாராட்டினர்" - 'மேதகு' கிட்டு பேட்டி". *Puthiyathalaimurai*. 2021-10-06 அன்று பார்க்கப்பட்டது.
2. ↑  "All you want to know about #KittuT". *FilmiBeat* (ஆங்கிலம்). 2021-10-06 அன்று பார்க்கப்பட்டது.
3. ↑  நா.கதிர்வேலன். ""அண்ணாவின் நாடகம், கருணாநிதியின் பேச்சுகளில் நையாண்டி இல்லையா?"- `மேதகு' இயக்குநர் கிட்டு".. 2021-10-06 அன்று பார்க்கப்பட்டது. External link in `|website=` (உதவி)
4. ↑  "கரிகாலனின் எழுச்சி.! – வாழ்த்துக்கள் இயக்குநரே..! TAMIL SHORT FILM #நையப்புடை #TheRiseOfKarikaalan #கிட்டு" (ஆங்கிலம்). 2021-10-06 அன்று பார்க்கப்பட்டது.
5. ↑  "'மேதகு' திரைப்படம்: *ஜகமே தந்திரம்', 'தி ஃபேமிலிமேன்' கதைகளுக்கான பதிலடி!'- இயக்குநர் கிட்டு"*.
**சாவோ லூயிசு** (*São Luís*, ஆங்கிலம்: *Saint Louis*) பிரேசிலிய மாநிலம் மாரன்யோவின் தலைநகரமும் மிகப் பெரிய நகரமும் ஆகும். இந்த நகரம்சாவோ மார்கோசு விரிகுடாவில் உள்ள சாவோ லூயிசு தீவில் அமைந்துள்ளது. நகரத்தின் மக்கள்தொகை 2008இல் 986,826 ஆக மதிப்பிடப்பட்டுள்ளது. பெருநகரப் பகுதியின் மக்கள்தொகை ஆக உள்ளது. இது பிரேசிலில் 16வது மிகப்பெரும் நகரமாக விளங்குகிறது. 

சாவோ லூயிசு நகரத்தை பிரான்சு நிறுவியது. பிரேசிலில் தீவுகளில் அமைந்துள்ள மூன்று நகரங்களில் ஒன்றாக சாவோ லூயிசு விளங்குகிறது. இந்த நகரத்தில் இரண்டு துறைமுகங்கள் அமைந்துள்ளன: மதீரா துறைமுகம், இட்டாகுயி துறைமுகம். இவற்றின் வழியாக பிரேசிலின் அமேசானில் கிடைக்கும் இரும்புத் தாது ஏற்றுமதி செய்யப்படுகிறது. இங்குள்ள முதன்மையான தொழிலாக மாழை தொழிலகங்கள் (ஆலுமார், வேல்) இயங்குகின்றன. மாரன்யோ கூட்டரசு பல்கலைக்கழகம் இங்கு அமைந்துள்ளது.

இங்கு குடியேறிய முதல் ஐரோப்பியர்கள் பிரான்சியர் ஆவர். 1612இல் பிரான்சு இதனை தங்கள் குடியேற்றத்திற்கான மையமாக்க திட்டமிட்டிருந்தனர். இங்கு தங்கள் அரசர் மற்றும் அவரது புனித மூதாதையின் நினைவாக *செயின்ட் லூயி* என்ற கோட்டையை கட்டினர். இந்த நகரத்தை 1615இல் கைப்பற்றிய போர்த்துக்கேயர் இதற்கு *சாவோ லூயிசு* எனப் பெயர்மாற்றம் செய்தனர். 

சாவோ லூயிசின் மூதாதைகளின் பாலிலாப் பண்பணுப் பாரம்பரிய டி. என். ஏ. ஆய்வின்படி, 42% ஐரோப்பியர்கள், 39% உள்நாட்டு அமெரிக்கர் மற்றும் 19% ஆபிரிக்கர் ஆகும்.

சாவோ லூயிசை அழைக்க உள்ளூர் பகுதிக்கான தொலைபேசிக் குறியீடு (பிரேசிலில் இது டிடிடி எனப்படுகிறது) 98 (DDD98) ஆகும்.

வெளி இணைப்புகள்
---------------

**சாவோ லூயிசு** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* அலுவல்முறை நகர வலைத்தளம்
* சாவோ லூயிசு நகரத்தின் வான்வெளியிலிருந்தான காட்சிகள்

மேற்சான்றுகள்
-------------

1. ↑
2. ↑  "São Luis do Maranhao, DDD98 area phone code". திசம்பர் 12, 2012 அன்று பார்க்கப்பட்டது.
**கர்பில்லிக்காவு ஸ்ரீ மகாதேவர் கோயில்** (*Karppillikkavu Sree Mahadeva Temple*) என்பது இந்தியாவின், கேரள மாநிலம் எர்ணாகுளம் மாவட்டத்தில் மஞ்சப்பாரா கிராமத்தில் அமைந்துள்ள ஒரு சிவன் கோயில் ஆகும். இந்த கோயிலின் ஒரு சிறப்பு என்னவென்றால், தெய்வம் மேற்கு பக்கத்தை நோக்கி தரிசனம் அளிக்கிறார். இக்கோயில் சிவன் கிராதமூர்த்தி சங்கல்பத்தில் உள்ளார். அதாவது வேட்டைக்காரன் வடிவம். இவர் கார்த்தவீரிய அருச்சுனனால் பிரதிட்டை செய்யப்பட்டார் என்ற தொன்மக்கதை உள்ளது.

கண்ணுக்குத் தெரியாத ஒரு பாதாள வழி இக்கோயிலின் கிணறு மற்றும் குளத்தை அணைத்துச் சென்று, பின்னர் 30 கி.மீ கிழக்கே ஓடி ஒரு மாயக் கோயிலின் குளத்தை முடிந்து, அங்கு அபூர்வ மருத்துவ குணங்கள் கொண்ட மரக்கூட்டத்தை உருவாக்கி உள்ளது என்பது பக்தர்களின் நம்புகிறார்கள். 

இந்தக் கோயிலில் எட்டு நாட்கள் *ஆராட்டு பூரம்* விழா தொடர்ந்து நடக்கிறது. ஏழாம் நாள், ஏழு கோயில் யானைகள் மஞ்சப்பாரா வழியே பஞ்சவாத்தியம் ஒலிக்க வண்ணமயமான உர்வலம் நடப்பது காணத்தக்கது.

மேற்கோள்கள்
-----------

1. ↑  எர்ணாகுளம் (2005). *உங்களை வரவேற்கிறது கேரளா ஒரு சுற்றுலா பாரவை*. சென்னை: மதுரா வெளியீடு. பக். 107.
**அபாண்டேக்கள்** அல்லது **அபாண்டியன்ஸ்** (*Abantes* அல்லது *Abantians* கிரேக்கம்: Ἄβαντες‎ ) என்பவர்கள் பண்டைய கிரேக்க பழங்குடியினர் ஆவர். இவர்கள் யூபோயாவைச் சேர்ந்தவர்கள்.

தோற்றம்
-------

அபாண்டேக்கள் ஒரு புரோட்டோ-கிரேக்க பழங்குடியினப் பிரிவினராவர்.  இவர்கள் யூபோயா தீவில் குடியேறினர். டிராஜன் போர் முடிவடைந்தபோது, அபாண்டேக்கள் சிறிது காலம் சுற்றித் திரிந்தனர், இறுதியாக தெஸ்ப்ரோட்டியா பகுதியில் குடியேறினர்.  யூபோயாவைச் சேர்ந்த பல அபான்ட்டுகள் சியோஸ் மற்றும் ஆசியா மைனரில் குடியேற்றங்களை நிறுவியதாக எரோடோட்டசு கூறுகிறார்.

*இலியட்*
--------

இலியாடில், டிரோஜன் போரில் கிரேக்க கூட்டாளிகளில் அபான்டேக்களை ஓமர் குறிப்பிடுகிறார்.  இவர்களின் தலைவன் சல்கோடனின் மகன் எலிபெனோர் ஆவார். எலிபெனோரை டிரோஜன் போர்வீரன் ஏஜெனர் கொன்றார்.

குடியேற்றங்கள்
--------------

தெஸ்ப்ரோட்டிசில் உள்ள திரோனியத்திலிருந்த ஒரு குடியேற்றத்துக்கு இவர்கள் பங்காற்றினர் என பௌசானியாஸ் எழுதுகிறார். இந்த உள்ளூர் குடியேற்றப் பகுதி அபாண்டிஸ் என்று அறியப்பட்டது. இறுதியில் கொரிந்துவின் உதவியுடன் அப்பல்லோனியாவால் அது கைப்பற்றப்பட்டது. 

மற்றொரு குடியேற்றம் சியோசில் நிறுவப்பட்டது. ஆனால் இறுதியில் அது தோற்கடிக்கப்பட்டது. அதில் தப்பிப்பிழைத்தவர்கள் வெளியேற வேண்டிய கட்டாயத்துக்கு ஆளாயினர்.

குறிப்புகள்
-----------

1. 1 2 3 4  Protopsaltis, Demetrios (2012) (in en). *An Encyclopedic Chronology of Greece and Its History*. பக். 63. பன்னாட்டுத் தரப்புத்தக எண்:978-1-4691-4001-8. .
2. 1 2  Chios: a conference at the Homereion in Chios, 1984, page 180 by John Boardman, C. E. Vaphopoulou-Richardson - 1986 "... made war upon the Abantes and Carians dwelling in Chios in his time, ...than this. Unlike the Carians the Abantes seem to have been Greeks"
3. ↑  Homer. *Iliad*, 2.536–542.
4. ↑  Homer. *Iliad*, 4.463-472.
5. ↑  Pausanias. *Description of Greece*, 5.22.4.
6. ↑  Pausanias. *Description of Greece*, 7.4.9.
**கறிவேப்பிலை அழகி** (**Common Mormon** (*Papilio polytes*) என்பது அழகிகள் குடும்ப பட்டாம் பூச்சியாகும். இது ஆசியாவில் பரவலாகக் காணப்படுகிறது.

இந்தப் பட்டாம் பூச்சி கறுப்பு நிற இறக்கைகளில் செந்நிறத் திட்டுகள், வெள்ளைப் பட்டைகளுடன், அழகாக இருக்கும். இதைப் பார்க்க உரோசா அழகி மற்றும் சிவப்புடல் அழகி போலக் காணப்படும்

காணப்படும் எல்லை
----------------

பாக்கித்தான், இந்தியா, வங்காளதேசம், நேபாளம், இலங்கை, மியான்மர், தாய்லாந்து, தெற்கு மற்றும் மேற்கு சீனா ( ஆய்னான் (குவாங்டாங் மாகாணங்களுக்கு உட்பட்ட பகுதிகள்), தாய்வான், ஆங்காங், ஜப்பான் (ரையுக்யா தீவு), வியட்நாம், லாவோஸ், கம்போடியா, அந்தமான் தீவுகள், நிக்கோபார் தீவுகள், கிழக்கு மற்றும் மலேசியத் தீபகற்பம், புரூணை, இந்தோனேசியா ( மலுக்கு தீவுகள்மற்றும் ஐரியன் சாவா தவிர), பிலிப்பீன்சு, வடக்கு மரியானா தீவுகள் (சைப்பேன்) போன்ற பகுதிகளில் காணப்படுகிறது.

மேற்கோள்கள்
-----------

1. ↑  ஏ. சண்முகானந்தம் (17 செப்டம்பர் 2016). "பூச்சி சூழ் உலகு 01 - கறிவேப்பிலை அழகி". *கட்டுரை*. தி இந்து. 18 செப்டம்பர் 2016 அன்று பார்க்கப்பட்டது.
2. ↑  Savela, Marrku (16 Feb 2008). "*Papilio polytes*". *Lepidoptera and some other life forms*. nic.funet.fi. 21 June 2013 அன்று பார்க்கப்பட்டது.
**தி. இராமச்சந்திரன்** (*T. Ramachandran*) என்பவர் கிருட்டிணகிரி மாவட்டம், தளி தொகுதி சட்டமன்ற உறுப்பினராவார்.

அரசியல்வாழ்வு
-------------

இவர் கிருட்டிணகிரி மாவட்டம் வரகானப்பள்ளி என்னும் மலைக் கிராமத்தில் ஒரு சாதாரண வேளாண் குடும்பத்தில் பிறந்தவர். இவர் 1996 முதல் 2001 வரை நாகமங்கலம் ஊராட்சி மன்றத் தலைவராக இருந்தார், பின் 2001 முதல் 2006 ஆண்டுவரை கெலமங்கலம் ஊராட்சி ஒன்றியத் குழுத் தலைவராக இருந்தார். இவர் இந்திய பொதுவுடமைக் கட்சி (மார்க்சிஸ்ட்) உறுப்பினராக இருந்தார். 2006 ஆண்டு நடந்த சட்டமன்றத் தேர்தலில் போட்டியிட கட்சியில் வாய்ப்பு கேட்டார். ஆனால் கூட்டணியில் இந்தியப் பொதுவுடமைக் கட்சிக்கு தொகுதி ஒதுக்கப்பட்டதால் இவருக்கு வாய்பு வழங்கப்படவில்லை இதை ஏற்கமறுத்து தளி சட்டமன்ற உறுப்பினர் பதவிக்கு சுயேட்சையாகவே போட்டியிட்டு வென்றார். இதனால் கட்சியில் இருந்து நீக்கப்பட்டார். இதன் பிறகு இவர் எதிர்த்துப் போட்டியிட்டு வென்ற இந்தியப் பொதுவுடமைக் கட்சியிலேயே இணைந்தார். மீண்டும் 2011 ஆம் ஆண்டு நடந்த சட்டமன்றத் தேர்தலில் இந்தியப் பொதுவுடமைக் கட்சி சார்பில் போட்டியிட்டு தளியின் சட்டமன்ற உறுப்பினராக மீண்டும் தேர்ந்தெடுக்கப்பட்டார். 2016 தமிழக சட்டமன்றத் தேர்தலில் மீண்டும் இந்தியப் பொதுவுடமைக் கட்சியின் சார்பில் மீண்டும் போட்டியிடுகிறார்.2021 ஆம் ஆண்டில் நடைபெற்ற சட்டமன்றத் தேர்தலில் தளி தொகுதியில் இருந்து இந்தியப் பொதுவுடமைக் கட்சி சார்பில் சட்டமன்ற உறுப்பினரானார்.

குற்ற வழக்குகள்
---------------

இவர்மீது பெரியார் திராவிடர் கழக மாவட்ட அமைப்பாளரான பழனி என்பவரைத் துப்பாக்கியால் சுட்டுக் கழுத்தை அறுத்துக் கொன்றது, மார்க்சிய லெனினீய கட்சியில் மாவட்டச் செயலாளரான பாஸ்கர் என்பவர் கடத்திக் கொல்லப்பட்டது உட்பட மூன்று கொலை வழக்குகளும், 15 க்கும் மேற்பட்ட கொலை முயற்சி வழக்குகளும், கிரானைட் குவாரி முறைகேடு வழக்குகள் என பல வழக்குகள் உள்ளன. இந்த குற்றங்களுக்காக இவரும் இவரது மாமனார் லகுமையா உட்பட 17 பேர் குண்டர் சட்டத்தில் கைது செய்யப்பட்டு சிறையில் இருந்தார் பின் பிணையில் வெளியே வந்தார். கிருட்டிணகிரி மாவட்ட ஆட்சியரின் விசாரணையில் சுமார் 100 கோடி மதிப்பிலான கிரானைட் மோசடி செய்ததாக ராமச்சந்திரன் மீது குற்றச்சாட்டு சுமத்தப்பட்டது. இந்நிலையில் இவருக்கு மீண்டும் இந்தியப் பொதுவுடமைக் கட்சியின் சார்பில் போட்டியிட வாய்ப்பு வழங்கப்பட்டது குறித்து விமர்சனங்கள் எழுந்தன.

மேற்கோள்கள்
-----------

1. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
2. ↑  "எம்எல்ஏ ராமச்சந்திரன் மீது கிரானைட் முறைகேடு வழக்குகள்". www.bbc.com/tamil. 20 ஆகஸ்ட் 2012. 26 ஏப்ரல் 2016 அன்று பார்க்கப்பட்டது.
3. ↑  "வசந்திதேவியும் ராமச்சந்திரனும்". தி இந்து (தமிழ்). 25 ஏப்ரல் 2016. 26 ஏப்ரல் 2016 அன்று பார்க்கப்பட்டது.
**அபர்ணா ஜெயின்** (Aparna Jain) ஒரு எழுத்தாளர் மற்றும் நிர்வாக தலைமைப் பயிற்சியாளர் ஆவார். இவர் *தி சூட் ஃபேமிலி குக்புக்* மற்றும் *ஓன் இட்: லீடர்சிப் லெசன்ஸ் ஃபிரம் விமன் ஹூ டூ. ஆகிய* இரண்டு புத்தகங்களை எழுதியுள்ளார். இந்த நூலானது ஆண்டின் சிறந்த வணிக நூலிற்கான டாடா லிட் லிவ் விருது பெற்றது. 

பணியிடத்தில் பெண்களுக்கு சம உரிமைகளை வழங்குவதற்காகக் குரல் கொடுத்து வருகிறார்.     ஜெயின் ஜீப்ரா ஒர்க்ஸ் எனும் சொந்த ஆலோசனை நிறுவனம் ஒன்றை நடத்தி வருகிறார்.

ஆரம்பகால வாழ்க்கை மற்றும் கல்வி
-------------------------------

ஜெயின் புதுதில்லியில் பிறந்தார். கர்நாடகாவில் பெங்களூரில் வளர்ந்தார். பெங்களூரில் உள்ள சோபியா உயர்நிலைப்பள்ளி , ஆந்திராவின் மதனப்பள்ளி, இரிஷி பள்ளத்தாக்கு பள்ளி உள்ளிட்ட பல்வேறு பள்ளிகளில் பயின்றார். பின்னர் சுவிட்சர்லாந்திற்கு குடிபெயர்ந்தார், அங்கு *அல்பினா ஸ்கூல் ஆஃப் ஹோட்டல் மேனேஜ்மென்ட்டில்* படித்தார்.

புத்தகங்கள்
-----------

ஜெயினின் முதல் புத்தகம் அவரது குடும்பத்தின் பாரம்பரிய சமையல் குறிப்புகளான *சூட் ஃபேமிலி குக்புக் ஆகும்*. இது 2013 ஆம் ஆண்டில் *ஹார்பர்காலின்ஸ்* பதிப்பகத்தால் வெளியிடப்பட்டது.

விருதுகள்
---------

**2015-16**

* 
* பாலின உணர்திறனுக்கான தெற்காசியா லாட்லி மீடியா விருதுகள் 2015-16

சான்றுகள்
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑  "Laadli Media Awards honours media campaigns for excellence in gender portrayal". 21 Jun 2017 அன்று பார்க்கப்பட்டது.
**சாவித்ரி தேவி முகர்ஜி** (Savitri Devi)என்கிற சாவித்ரி தேவி "மாக்ஸிமியானி போர்டாஸ்" என்பவரின் புனைபெயராகும். இவரது காலம் செப்டம்பர் 30, 1905 முதல் அக்டோபர் 22, 1982 வரை ஆகும். இவர் கிரீக், பிரெஞ்சு, இத்தாலியன் மொழி எழுத்தாளர் ஆவார். இவர் ஒரு ஆழ்ந்த சூழலியலின் முக்கிய ஆதரவாளர் ஆவார், மற்றும் நாசிசம், அச்சு நாடுகளுக்கு எதிராக இரண்டாம் உலகப் போரின் போது நேச நாடுகளின் சார்பில் இந்தியாவிற்கான உளவாளியாக இருந்தார்  விலங்கு உரிமைகள் இயக்கங்கள் பற்றி அவர் எழுதினார், 1960 களில் நாஜி இயக்கத்தில் ஒரு முக்கிய உறுப்பினராக இருந்தார்

1959 இல், விலங்கு உரிமைகள் விவாதத்தை "தி இம்பீச்மெண்ட் ஆஃப் மேன்" என்ற புத்தகத்தில் எழுதியுள்ளார் மேலும், இந்து சமயத்தின் ஆதரவாளராக இருந்தார்.

இளமைப்பருவம்
------------

"மாக்ஸிமியானி ஜூலியா போர்டாஸ்" என்ற இயற்பெயருடன் 1905இல் பிறந்த சாவித்ரி தேவி மாக்சிம் போர்ட்டஸ் என்பவருக்கு மகளாவார். கிரேக்க மற்றும் இத்தாலிய வம்சாவளியைச் சேர்ந்த ஒரு பிரெஞ்சு குடிமகனுக்கும், ஒரு ஆங்கில பெண்மணிக்கும் மகளாகவார். ஜூலியா போர்டாஸ் எடைக்குறைவாக குறைப்பிரசவத்தில் பிறந்தவர். குழந்தை பருவத்திலிருந்து அவர் தனது அரசியல் கருத்துக்களை வலியுறுத்தினார். மேலும், அவரது வாழ்நாள் முழுவதும், அவர் விலங்குகள் உரிமைகளுக்காக ஆர்வமுள்ள ஒரு வழக்கறிஞராக இருந்தார். அவரது முந்தைய அரசியல் தொடர்புகள் கிரேக்க தேசியவாதத்துடன் இருந்தன.

இவர், தத்துவம் மற்றும் வேதியியல் படித்தார், இரண்டு முதுகலை பட்டங்கள் மற்றும் ஒரு முனைவர் பட்டத்தை தத்துவத்தில் லியோன் பல்கலைக்கழகத்தில் பெற்றார். அடுத்து இவர் கிரேக்கத்திற்குப் பயணம் செய்தார், அங்குள்ள புகழ்பெற்ற இடிபாடுகளை ஆய்வு செய்தார். இங்கே ஹெயின்ரிச் ஷிலீமேனின் சுவசுத்திக்காவின் அனத்தோலியா கண்டுபிடிப்பை அறிந்திருந்தார். பண்டைக் கிரேக்கம், ஆரியர்களின் மூலமாக இருந்ததாக அவரது முடிவு இருந்தது.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***சாவித்ரி தேவி*** |

* The Savitri Devi Archive



1. ↑  Nicholas Goodrick-Clarke (1998). *Hitler's Priestess: Savitri Devi, the Hindu-Aryan Myth, and Neo-Nazism*. NY: New York University Press, ISBN 0-8147-3110-4
2. ↑   *Black Sun: Aryan Cults, Esoteric Nazism, and the Politics of Identity*. New York University Press. 2003. பக். 88. பன்னாட்டுத் தரப்புத்தக எண்:0-8147-3155-4. இணையக் கணினி நூலக மையம்:47665567. .
3. 1 2 3  "The new encyclopedia of the occult", John Michael Greer. Llewellyn Worldwide, 2003. ISBN 1-56718-336-0, ISBN 978-1-56718-336-8. p. 130-131
4. ↑  "Politics and the Occult: The Left, the Right, and the Radically Unseen", Gary Lachman. Quest Books, 2008. ISBN 0-8356-0857-3, ISBN 978-0-8356-0857-2. p. 257
5. ↑  Smith, Blake (17 December 2016). "Writings of French Hindu who worshipped Hitler as an avatar of Vishnu are inspiring the US alt-right". *Scroll.in*.. பார்த்த நாள்: 10 January 2017.
6. ↑  "Savitri Devi: The Woman Against Time" by R. G. Fowler. *Mourning the Ancient*. Accessed 30 September 2011.
**கறுப்பு வெள்ளை மைனா** (*pied myna*) அல்லது **ஆசிய கருப்பு வெள்ளை நாகணவாய்** (*Asian pied starling (கிராகுபிகா காண்ட்ரா = Gracupica contra)*) என்பது ஒருவகை மைனாவாகும். இப்பறவை இந்தியத் துணைக்கண்டத்திலும் தென்கிழக்கு ஆசியாவிலும் காணப்படுகிறது. இது ஒரு பாடும் பறவையாகும். இதன் இருபாற் பறவைகளும் பாடும் இயல்பை உடையவை. சமவெளிகளிலும் தாழ்வான மலைச்சாரல்களிலும் சிறு குழுக்களாக இவை காணப்படுகின்றன. இவை **பொரி மைனா** அல்லது பொரி நாகணவாய் எனவும் அழைக்கப்படுகின்றன.

உடல் தோற்றம்
------------

இப்பறவையின் நிறம் கறுப்பும் வெள்ளையும் கலந்ததாக இருக்கும். இதன் கண்ணைச் சுற்றி இறகற்ற ஆரஞ்சு நிறச் சதையுண்டு. 20 செ.மீ. லிருந்து 25 செ.மீ அளவுடைய இம்மைனாக்கள், 75-லிருந்து 100 கி. நிறையுடன் இருக்கும். செம்மஞ்சள் கலந்த சிவப்பு அடிப்பகுதியுடன் கூடிய மஞ்சள் நிற அலகு கொண்டவை. கண்ணைச் சுற்றிய தோல் செம்மஞ்சள் கலந்த சிவப்பு நிறத்தில் காணப்படும். மேலுடல், தொண்டைப்பகுதி, மார்புப்பகுதி ஆகியவை கருநிறத்தில் இருக்க அலகின் அடிப்பகுதி, கன்னம், உடலின் அடிப்பகுதி, இறக்கைகளின் மறைவுப்பகுதி ஆகியவை பழுப்பு கலந்த வெண்ணிறத்தில் இருக்கும். இது மற்ற மைனாக்களைப்போல மனிதருடன் தாராளமாகப் பழகுவதில்லை.

பரவல்
-----

இந்தியா, மியான்மர், தாய்லாந்து மலேசியா உள்ளிட்ட நாடுகளில் பரவலாகக் காணப்படுகின்றது; இந்தியத் துணைக்கண்டத்தில் அதன் வடமேற்குப் பகுதி, குஜராத், தென் இந்தியா நீங்கலாக அனைத்துப் பகுதிகளிலும் பரவியுள்ளது. சமீப காலமாக, தென் இந்தியப் பகுதிகளிலும் பரவத் தொடங்கியுள்ளது. (குறிப்பாக சென்னையைச் சுற்றியுள்ள பகுதிகளில்)

மேற்கோள்கள்
-----------

1. ↑  BirdLife International (2009). "Sturnus contra". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 3.1*. பன்னாட்டு இயற்கைப் பாதுகாப்புச் சங்கம். 12 July 2011 அன்று பார்க்கப்பட்டது.
2. ↑  Freare, Chris; Craig, Adrian (1998). *Starlings and Mynas*. London: Croom Helm. பக். 167–168. பன்னாட்டுத் தரப்புத்தக எண்:071363961X.
3. ↑
4. ↑  தமிழில் பறவைப் பெயர்கள் - க. ரத்னம் - பக். 58 (283)
5. ↑  "ebird - species map of Asian Pied Starling". *ebird.org*. 25 April 2021 அன்று பார்க்கப்பட்டது.
Blossoms and fruit of a coffee, *Coffea arabica*
பிராமணர், a fakir and figures of a மயில் and the god Siva
**வில்லியம் இசுக்கீன்** (William Skeen) என்பவர், ஒரு ஆங்கிலேயர். 19 ஆம் நூற்றாண்டில், பிரித்தானிய ஆட்சியில் இருந்த இலங்கையில், பலராலும் அறியப்பட்ட ஒரு குடும்பத்தைச் சேர்ந்தவர். 1822 ஆம் ஆண்டில் இலண்டனில் பிறந்தார். 1849 ஆம் ஆண்டில் இலங்கையில் அரசாங்க அச்சகராக நியமிக்கப்பட்டார். "இவர் அடம்ஸ் பீக்" (Adam's Peak), "த நக்கிள்ஸ்" (The Knuckles) ஆகிய நூல்களை எழுதி வெளியிட்டார். இவர் எழுதிய நூல்களில் தொடக்ககால அச்சுக்கலை குறித்த ஆங்கில நூல் (Early Typography) முக்கியமானது. இவரது குடும்பத்தினர் 19 ஆம் நூற்றாண்டு இலங்கையின் பண்பாடு, வரலாறு, சமூகம் போன்றவை தொடர்பில் ஏராளமான ஒளிப்படங்களை எடுத்தனர். இவற்றுட் பல அக்கால நிலைமைகளை விளக்கும் சான்றுகளாக இன்றும் விளங்குகின்றன.

இலங்கையில் ஒளிப்படக்கலையை முதன் முதலில் அறிமுகப்படுத்திய ஜே. பார்ட்டிங் என்பவர் நடத்திவந்த ஒளிப்பட நிறுவனத்தை வில்லியம் இசுக்கீன் தனது மூத்த மகன் வில்லியம் லூயிசு என்றி இசுக்கீனுக்காக விலைக்கு வாங்கினார். வில்லியம் லூயிசு என்றி இலண்டனில் ஒளிப்படக்கலை பயின்றவர். வில்லியம் இசுக்கீனின் இரண்டாவது மகன் ஜி. ஜே. ஏ. இசுக்கீன் தந்தையின் வழியில் 1881 ஆம் ஆண்டு அரசாங்க அச்சகரானார். எப். இசுக்கீன் இவரது இன்னொரு மகன்.

மூலம்
-----

1. ↑  "RCS Photograpghes Index". 2014-08-28 அன்று மூலம் பரணிடப்பட்டது. 2014-08-17 அன்று பார்க்கப்பட்டது.
**தி. அ. முத்துசாமிக் கோனார்** (1858-1944) நாமக்கல் மாவட்டம் திருச்செங்கோட்டைச் சேர்ந்த தமிழறிஞர். அர்த்தநாரிக் கோனார், காத்தாய் அம்மாள் ஆகியோர் இவரது பெற்றோர். திண்ணைப் பள்ளிக்கூடம் நடத்திய பொன்னைய உபாத்தியாயரிடம் தமிழ் கற்றார். பிஜேஜய உபாத்தியாயரிடம் தெலுங்கும் வடமொழியும் கற்றார்.இசை, சமயக் கல்வி ஆகியவற்றிலும் நல்ல புலமை பெற்றவர். யாழ்ப்பாணம் மேலைப்புலோலி கதிரைவேற் பிள்ளையிடம் அஷ்டாவதானம் கற்றார். பலதுறைப் புலமை உடைய இவர் திருச்செங்கோடு மலைக்குப் படி அமைக்கும் பணியைச் செய்து கொண்டிருந்தவர். படி மேஸ்திரியாகவும் வேலை செய்துள்ளார். படிப்படியாக இலக்கியத்துறையில் நுழைந்த இவர் பல நூல்களைப் பதிப்பித்துள்ளார். 'திருச்செங்கோட்டு விவேகதிவாகரன்' என்னும் இதழை நடத்தினார். 'கொங்கு வேள்', 'கொங்கு மண்டலம்' ஆகியவையும் இவர் நடத்திய இதழ்கள். 'கொங்கு நாடு' என்னும் தலைப்பில் முதன்முதலாகக் கொங்கு நாட்டு வரலாறு எழுதியவர் இவர். 'கார்மேகக் கவிஞர்' எழுதிய 'கொங்கு மண்டல சதகம்' நூலை ஓலைச்சுவடியில் இருந்து அச்சில் பதிப்பித்ததோடு அந்நூலுக்கு விரிவான உரை எழுதியுள்ளார்.

திரு. வி. கலியாணசுந்தரனார் இவரை,

> "ஊர்பலவும் ஆண்டுகளாய் ஓடிஉழைத்து  
> 
> 
> 
> உரைகண்டே ஊன்றும் அச்சுத்  
> 
> 
> 
> தேர்புகுத்தித் தமிழருக்குச் சிறப்பாக  
> 
> 
> 
> 
> விருந்தளித்த செல்வன்"
> 
> 

 என்று பாராட்டி உள்ளார்.

பதிப்பித்த நூல்கள்
------------------

### திருச்செங்கோட்டைப் பற்றிய இலக்கியங்கள்

1. .திருச்செங்கோட்டு மாலை
2. பணிமலைக் காவலர் அபிஷேக மாலை
3. திருச்செங்கோட்டுத் திருப்பணி மாலை
4. செங்கோட்டுக் குமரர் இரட்டை மணிமாலை
5. அர்த்தநாரீசுர மாலை
6. சந்திரசேகர மாலை
7. கருணாகர மாலை
8. திருச்செங்கோட்டுப் புராணம்
9. திருச்செங்கோட்டு மான்மியம்
10. அர்த்தநாரீசுவரர் பதிகம்
11. கருணாகரப் பதிகம்
12. அர்த்தநாரீசுவரர் வருகைப் பதிகம்
13. உமைபாகப் பதிகம்
14. பணிமலைக் காவலர் பதிகம்
15. திருச்செங்கோட்டுக் கலம்பகம்
16. திருச்செங்கோட்டுப் பிள்ளைத் தமிழ்
17. அர்த்தநாரீசுவரர் கும்மி
18. அர்த்தநாரீசுவரர் முளைக்கொட்டுப் பாட்டு
19. திருமுக விலாசம்
20. திருச்செங்கோட்டுச் சதகம்
21. நாரிகணபதி ஒருபா ஒருபஃது
22. திருச்செங்கோட்டு ஊசல்
23. திருச்செங்கோட்டு மும்மணிக்கோவை
24. செங்கோட்டு வேலவர் பஞ்சாமிர்தம்
25. அர்த்தசிவாம்பிகை நவகம்

மேற்கோள்கள்
-----------

1. ↑  "காலச்சுவடு இதழ்க் கட்டுரை - பதிப்புப் பணியில் கொங்கு விளிம்புகளிலிருந்து மையத்தை நோக்கி - கு.மகுடீசுவரன், தமிழ்த்துறைத் தலைவர், கோபி கலைக்கல்லூரி". 2011-11-17 அன்று மூலம் பரணிடப்பட்டது. 2012-01-19 அன்று பார்க்கப்பட்டது.
ஒரு உலோக காற்றுக் கிண்கிணி
**காற்றுக் கிண்கிணி** அல்லது **காற்றிசைச்சரம்** (**Wind chimes**) என்பது உலோகம், மரம், மூங்கில் எனப் பலவிதமான பொருள்கள்கொண்டு செய்யப்படும் ஒரு தாள இசைக்கருவி ஆகும். இந்த மணிகள் தயாரிக்கும் பொருள்கள் பெரும்பாலும்குழாய் வடிவில் இருக்கும் அதன் நடுவில் மணி தொடங்கவிடப்பட்டிருக்கும். காற்றின் அசைவில் மணியில் உலோகம் மோதி இனிமையான ஓசை உண்டாகும். இவை பெருப்பாலும் வீட்டின் வரவேற்பறையில் அல்லது வீட்டின் வெளியில் அலங்காரத் தோரணம்போல மாட்டிவைப்பார்கள்.

வரலாறு
------

 பிரித்தனிய அருங்காட்சியகத்தில் உள்ள கி. பி. முதலாம் நூற்றாண்டைச் சேர்ந்த ரோமானியர் கால வெண்கல காற்றுக் கிண்கிணி.
ரோமனியப் பண்பாட்டில் காற்றுக் கிண்கிணிகளானது வழக்கமாக வெண்கலத்தால் உருவாக்கப்பட்டன. டின்டினிபூலூம் என்று அழைக்கப்பட்ட, இவை தோட்டங்கள், முற்றங்கள் மற்றும் துறைமுகங்களில் தொங்கிக் கொண்டிருந்தன. இந்த மணிகளை நல்வாய்ப்பை வழங்குவனவாகவும் மற்றும் தீமையான கண்ணூறுக்கு எதிரான அழகு சின்னமாகவும் இருந்தது. இந்த காற்றுக் கிண்கிணிகளின் வடிவமானது சிங்கத்தைச் சித்தரிக்கும் உருவமைப்பில், இறக்கை உடைய சிங்கமாக பாதம் வால் ஆகியவற்றோடு அமைக்கப்பட்டன. இந்த கூடுதல் அமைப்புகள் அதன் பாதுகாப்பு ஆற்றலை அதிகரித்ததாக நம்பப்பட்டது.
இந்தியாவிலும் கி.மு.2 ஆம் நூற்றாண்டிலிருந்து இது பயன்பாட்டில் இருந்துள்ளது. ஆனால் இந்த மணிகளுக்கு கலாச்சார ரீதியான முக்கியத்துவத்தை சீனர்களே அளித்தனர். இன்றைக்குப் பயன்பாட்டிலுள்ள ஓசை எழுப்பும் கிண்கிணிகளின் வடிவத்துக்கு முன்மாதிரியாக உள்ளவை சீன வடிவம்தான்.

மேற்கோள்கள்
-----------

1. ↑  Catherine Johns (1982). *Sex or Symbol?: Erotic Images of Greece and Rome*. Taylor & Francis. பக். 66–68. .
2. ↑  "Bronze phallic wind chime (*tintinabulum*)". British Museum. 2015-10-18 அன்று மூலம் பரணிடப்பட்டது. 2018-06-03 அன்று பார்க்கப்பட்டது.
3. ↑  "ஓசை எழுப்பும் மணிகள்". *கட்டுரை*. தி இந்து தமிழ். 26 மே 2018. 3 சூன் 2018 அன்று பார்க்கப்பட்டது.
சிற்பங்கள் உள்ள கோயில் வளாகம்
**கலிங்கச் சிற்பங்கள், செங்கமேடு** இந்தியாவின் தமிழ்நாடு மாநிலத்திலுள்ள அரியலூர் மாவட்டத்தில் கங்கைகொண்ட சோழபுரம் அருகில் உள்ள செங்கல்மேடு என்னுமிடத்தில் உள்ள சிற்பங்களாகும்.

அமைவிடம்
--------

கங்கைகொண்டசோழபுரத்தை அடுத்துள்ள குறுக்குரோட்டிலிருந்து 1.5 கிமீ தொலைவில் உள்ள செங்கல்மேடு என்ற ஊர் மேலச்செங்கல்மேடு, கீழச்செங்கல்மேடு என இரு பகுதிகளாக அமைந்துள்ளது. கீழச்செங்கல்மேட்டில் உள்ள கோயிலில் இச்சிற்பங்கள் காணப்படுகின்றன.

வீரமாகாளியம்மன் கோயில்
----------------------

இச்சிற்பங்கள் செங்கமேட்டில் உள்ள ஒரே வளாகத்தில் அமைந்துள்ள இரு கோயில்களில் காணப்படுகின்றன. அங்குள்ள வீரமாகாளியம்மன் கோயில் வளாகத்தில் அமைந்துள்ள இரு தனித்தனி கட்டட அமைப்புகளில் இச்சிற்பங்கள் உள்ளன. சற்று உயர்ந்த கொட்டகையினைக் கொண்டமைந்துள்ள வளாகத்தில் ஒரு சிற்பமும், மற்றொரு வளாகத்தில் ஐந்து சிற்பங்களும் உள்ளன. இவற்றில் துர்க்கை, காளி, பைரவர், பைரவி சிற்பங்கள் உள்ளன.

வெற்றிச்சின்னங்கள்
------------------

தாம் வென்ற நாடுகளிலிருந்து சிற்பங்கள் தூண்கள் உள்ளிட்ட பல கலைப்பொருள்களை வெற்றிச்சின்னங்களாக சோழ மன்னர்கள் கொண்டு வந்துள்ளனர். [1] அவற்றில் முதலாம் இராஜராஜ சோழன் மகனான இராசேந்திர சோழனின் வெற்றியின் அடையாளமாக இந்த சிற்பங்கள் கலிங்க நாட்டிலிருந்து (தற்போதைய ஒடிசா மாநிலத்தின் வட பகுதி) கொண்டுவரப்பட்டதாகும். அவை செந்நிற மணற்கல்லால் ஆனவை என்றும், கலிங்க நாட்டு கலைப்பாணிக்கு சிறந்த எடுத்துக்காட்டாக அமைந்துள்ளதாகவும் தொல்லியல் துறையின் அறிவிப்புப்பலகையில் குறிப்பிடப்பட்டுள்ளது.

இவற்றையும் பார்க்கவும்
----------------------

* கங்கைகொண்ட சோழபுரம்
* இராஜேந்திர சோழன்

மேற்கோள்கள்
-----------

1. ↑   விகடன், வெற்றி பெற்ற நாடுகளிலிருந்து சோழர்கள் கொண்டு வந்த வெற்றிச்சின்னங்கள், 20 சூலை 2018

வெளி இணைப்புக்கள்
-----------------

* சோழர்களும் மகிஷாசுரமரத்தினியும், தினமணி, 6 சூலை 2018
* சோழர்களும் மகிஷாசுரமரத்தினியும்..தொடர்ச்சி, கலிங்க நாட்டு துர்க்கை (மகிஷாசுரமர்த்தினி) கலிங்க நாட்டு சிற்பங்கள், செங்கமேடு, தினமணி, 2 ஆகஸ்டு 2018

படத்தொகுப்பு
------------

* 
* 
* 
* 
* 
* 
*